Gianluca Petrachi jista' jitlaq lil Roma Rapporti minn Ruma li qed joħorġu f'dawn l-aħħar sigħat jgħidu li l-president ta' Roma, Jim Pallotta, u d-direttur sportiv tal-club Gianluca Petrachi kellhom xi jgħidu bl-ikrah u huwa imminenti li dan tal-aħħar iħalli l-kariga. Dan kollu ġara meta s-Sibt filgħaxija l-president Pallotta ried jagħti r-ringrazzjamenti tiegħu lil dawk kollha involuti fil-club matul dawn ix-xhur diffiċli. Minkejja kollox, is-sid tal-club mill-belt kapitali Taljana ħalla barra lil Petrachi li deher li ħa għalih bl-ikrah tant li ġie rrappurtat li kellhom telefonata taħraq bejniethom. Jidher li Petrachi ma ħax biss għalih minħabba li tħalla barra mir-ringrazzjamenti iżda wkoll għax l-ogħla awtoritajiet tal-Giallorossi kienu qed jinnegozjaw il-bejgħ ma' Dan Friedkin u x-xogħol tiegħu ma ġiex ikkalkulat. B'hekk jidher biss li fadal ġranet jekk mhux sigħat biex Petrachi jixħet ir-riżenja uffiċjali tiegħu.